મોરબીમાં ૧૮૮૪માં ગુજરાતની સૌપ્રથમ રેલવે લાઈન મોરબીથી વઢવાણ સુધીની નાખવામાં આવી હતી. એ સમયે રપ લાખના ખર્ચે આ રેલવે લાઈન નંખાઈ હતી. બાદમાં ૧૮૯૦માં આ રેલવે લાઈનને રાજકોટ સુધી લંબાવવામાં આવી હતી. મોરબીથી ૩૦ કિ.મી. દૂર આવેલું નવલખી બંદર પણ એક સમયે વેપારધંધા માટે ધમધમતંુ હતું. આજે નવલખી પોર્ટ માત્ર કોલસાની આયાત પૂરતું મર્યાદિત રહ્યું છે. નવલખી બંદર પણ વિકાસ ઝંખે છે. મોરબી જિલ્લો ઐતિહાસિક દ્રષ્ટિની સાથે ધાર્મિક રીતે પણ ભારે મહત્ત્વ ધરાવતું શહેર છે. વવાણિયા એ ગાંધીજીના આધ્યાત્મિક ગુરુ શ્રીમદ્ રાજચંદ્રજીની જન્મભૂમિ છે. મોરબી નજીક રફાળેશ્વર અને વાંકાનેર નજીક જડેશ્વર મહાદેવનું મંદિર ઐતિહાસિક છે. શ્રાવણ મહિનો અહીં ભાવિકોની ભીડ રહે છે.